stanford-oval/wikipedia huggingface dataset:
Crunch

| Crunch |
| --- | --- |
Nimi:  Crunch
Tekijä:  Paul Osipow
Valmistumisvuosi:  Années 1960
Teostyyppi:  Maalaus
Korkeus:  110,00  cm
Leveys:  163,00  cm
Kokoelma:  Kansallisgalleria
Sijainti:  Ateneum
Crunch -maalaus on Paul Osipowin (s. 1939) maalaama akryylityö kankaalle vuodelta 1965–1966. Kooltaan tämä poptaiteen edustaja on 110×163 cm ja se kuuluu Ateneumin taidemuseon kokoelmiin, jonne se hankittiin vuonna 1996.
Maalauksessa on sileä pinta ja poptaiteelle ominainen persoonaton kädenjälki. Asettelultaan siinä on kuin sarjakuvamaista etenevää tarinaa sanan Crunch ympärillä. Maalauksessa poikittaiset ihmishahmot sulassa sovussa kahden avaruusolion sekä pyöreiden ja  laatikkomaisten esineiden kanssa kuin leijailevat ja ponkailevat kilpaa Crunch-sanan yläpuolella. Maalauksessa, jonka ruskea raja jakaa kahteen osaan, on liikettä jännitystä ja uhkaakin. Maalaus on värikäs, ja siinä käytetty musta väri, huppupäiset hahmot ja kuin pimeyteen valaistut keltaiset alueet luovat siihen aimo annoksen sodan, jännityksen ja kamppailun tunnetta.
Aiheesta muualla

Osipow, Paul: Crunch, 1965 - 1966. Valtion taidemuseo. Arkistoitu 29.4.2013.
Fine Gael

| Fine Gael |
| --- | --- |
  
  
  
Perustettu:  1933
Ideologia:  kristillisdemokratia liberaalikonservatismi
Poliittinen kirjo:  keskusta-oikeisto
Jäsenmäärä:  21 000 (2017)
Dáil Éireann:  50 / 158
Seanad Éireann:  19 / 60
Euroopan parlamentti:  4 / 11
Kansainväliset jäsenyydet:  – Euroopan kansanpuolue – Centrist Democrat International
Nuorisojärjestö:  Young Fine Gael
Kotisivu:  www.finegael.ie
Infobox OKNimi-testi OK: 
Fine Gael (lyh. FG) on irlantilainen keskusta-oikeistolainen puolue, joka on tällä hetkellä johtava hallituspuolue Oireachtasissa, Irlannin kansallisessa parlamentissa. Fine Gael on kuvaillut itseään "edistyksellisen keskustan" puolueeksi, ja sen on perinteisesti nähty edustavan maanviljelijöitä ja koulutettua kaupunkilaisväestöä.
Historia

Fine Gael perustettiin 8. syyskuuta 1933 Cumann na nGaedhaelin, Kansallisen keskustapuolueen (engl. National Centre Party) ja Blueshirtsin (alun perin Army Comrades Association) yhdistyessä. Puolueen ensimmäiseksi johtajaksi valittiin Blueshirtsin Eoin O'Duffy. Kolmesta ryhmästä Cumann na nGaedhaelilla oli tuolloin pisin historia, kun taas keskustapuolue ja Blueshirts olivat varsin uusia toimijoita.
Puolueen juuret ovat taistelussa Irlannin itsenäisyyden puolesta ja Irlannin vapaavaltion kannattamisessa Irlannin sisällissodassa. Ideologia kiteytyy Irlannin kansallissankariin, Michael Collinsiin.
Historia > Enda Kennyn kausi

Enda Kenny oli ehdolla Fine Gaelin puheenjohtajaksi jo vuonna 2001 John Brutonin jouduttua eroamaan tehtävästä hävittyään häntä kohtaan esitetyn luottamusäänestyksen äänin 39–33. Puheenjohtajaäänestyksessä Kenny kuitenkin hävisi Michael Noonanille, jonka kausi puolueen johdossa jäi lyhyeksi Fine Gaelin kärsittyä siihen astisen historiansa surkeimman tuloksen vuoden 2002 vaaleissa. Pian vaalien jälkeen pidetyssä puoluekokouksessa Enda Kenny valittiin Fine Gaelin uudeksi puheenjohtajaksi. Valintansa jälkeen Kenny julisti Fine Gaelin suruajan olevan ohi, puolueen nousevan ylös maasta ja näyttävän sen olevan varteenotettava poliittinen voima.
Kennyn johtama Fine Gael -puolue voitti helmikuussa 2011 järjestetyt parlamenttivaalit. Siitä tuli parlamentin suurin puolue, mutta ei saavuttanut ehdotonta enemmistöä. Fine Gael aloitti hallitusneuvottelut Työväenpuolueen kanssa. Puolueet pääsivät sopuun koalitiohallituksen muodostamisesta 6. maaliskuuta. Vaalikampanjan aikana Kenny ilmaisi hänen tärkeimpiä tavoitteitaan olevan uudelleenneuvotella Irlannille järjestetyn usean miljardin euron pelastuspaketin ehdoista.
Ennen vuoden 2011 vaaleja Fine Gael oli ollut hallituksessa kuusi kertaa historiansa aikana. Jokaisella kerralla Fine Gael on toiminut päähallituspuolueena ja muodostanut hallituksen yhdessä Työväenpuolueen kanssa.
Vuoden 2016 parlamenttivaaleissa Kennyn johtama hallitus ei onnistunut säilyttämään enemmistöään, mutta Kenny piti asemansa taoiseachina sitoutumattomien parlamenttiedustajien ja oppositiopuolue Fianna Fáilin hiljaisella tuella. Vaalituloksen lisäksi Kennyn toiminta Irlannin poliisivoimiin kohdistuneiden kriisien hoidossa johti kuitenkin hänen asemansa heikkenemiseen puolueen sisällä. Lopulta kesällä 2017 Kenny ilmoitti eroavansa. Hän oli erotessaan pitkäaikaisin Fine Gael -taustainen taoiseach Irlannin historiassa. Kennyn tilalle puolueen johtoon ja taoiseachiksi nousi 14. kesäkuuta 2017 Leo Varadkar, joka erosi tehtävästä maaliskuussa 2024.
Historia > Leo Varadkarin kausi

Kesäkuussa 2017 Leo Varadkarista tuli Fine Gael -puolueen johtaja ja Irlannin uusi pääministeri (taoiseach) edeltäjänsä Enda Kennyn erottua. Varadkar on ensimmäinen osittain intialaistaustainen ja ensimmäinen avoimesti homoseksuaalinen sekä tuolloin 38-vuotiaana kaikkien aikojen nuorin pääministeri Irlannin historiassa.
Helmikuussa 2020 pidettyjen parlamenttivaalien tulos oli historiallinen, sillä vasemmistolainen ja kansallismielinen Sinn Féin sai valeissa eniten ääniä.  Keskustaoikeistolaiset Fine Gael ja Fianna Fáil ovat hallinneet Irlantia vuodesta 1922 saakka vuorotellen. Lopulta eniten paikkoja sai Fianna Fáil: 160-paikkaiseen parlamenttiin 38 edustajaa. Kansallismielinen ja vasemmistolainen Sinn Féin kasvatti paikkamääräänsä 37:ään, mikä on 14 edustajaa enemmän kuin vuoden 2016 vaaleissa. Pääministeri Leo Varadkarin Fine Gael -puolue sai parlamenttiin 35 edustajaa.
Kesäkuussa 2020 Fianna Fáilin puoluejohtajasta Micheál Martinista tuli Irlannin uusi pääministeri, kun pitkien neuvottelujen jälkeen Fine Gael ja Vihreä puolue muodostivat yhteistyöhallituksen. Perinteiset kilpakumppanit Fianna Fáil ja Fine Gael eivät olleet aikaisemmin muodostaneet yhdessä hallitusta. Hallitussopimuksen mukaan Fine Gaelin johtajan Leo Varadkarin on tarkoitus palata pääministeriksi taas vuonna 2022.
Johto

W. T. Cosgrave 1934–1944
Richard Mulcahy 1944–1959
James Dillon 1959–1965
Liam Cosgrave 1965–1977
Garret FitzGerald 1977–1987
Alan Dukes 1987–1990
John Bruton 1990–2001
Michael Noonan 2001–2002
Enda Kenny 2002–2017
Leo Varadkar 2017–2024
Aiheesta muualla

Kuvia tai muita tiedostoja aiheesta Fine Gael Wikimedia Commonsissa
Fine Gael (englanniksi)
Kaunotar ja hirviö

Kaunotar ja hirviö. Kirjan kuvitusta vuodelta 1874.
Kaunotar ja hirviö on perinteinen kansansatu. Sen ensimmäisen julkaistun version laati ranskalainen Gabrielle-Suzanne Barbot de Villeneuve vuonna 1740 (ransk. La Belle et la Bête) ja vain kuuttatoista vuotta myöhemmin 1756 Jeanne-Marie Leprince de Beaumont. Folkloristiikan tutkija Satu Apon mukaan tarinasta tekee poikkeuksellisen se, että sen kirjoittaja on nainen ja se, että se on nimenomaan kirjoitettu nuorille aikuistumisen kynnyksellä oleville naisille. Alkuperäisessä tarinassa aatelismiehen tytär lupautuu isänsä puolesta palvelijaksi norsua muistuttavan hirviön taianomaiseen hoviin. Hirviö on ulkonäöstään huolimatta hyvin lempeä, ystävällinen ja hieman tyhmä. Aina väliajoin tytär kuitenkin pääsee käymään perheensä luona kotona, mutta joka kerta tämän siskot tulevat vain yhä kateellisemmiksi hirviön luona asuvalle sisarelleen. Kaunottaren ja hirviön tarinasta on tehty useita elokuvasovituksia.
Esikuva

Temaattisesti ja joiltain yhtymäkohdiltaan Kaunotar ja hirviö muistuttaa paljolti myös Straparolan (noin 1485–1558) tarinaa Il Re Porco (suom. "Sikakuningas") sekä Madame d'Aulnoyn (1650–1705) versiota Le Prince Marcassin (suom. "Marcassinin prinssi") ja romanialaisen Petre Ispirescun tuotosta (1830–1887) Porcul Cel Fermecat (suom. "Lumottu sika"). Ei kuitenkaan tiedetä, tunsiko Madam Villeneuve Straparolan tai d'Aulnoyn tarinoita. Lumottu eläinhahmoinen rakastaja on kuitenkin ollut yleinen satuaihe Euroopassa. Niinpä Suomenkin monissa kansan versioissa rakastaja on naamioitunut karhuksi tai käärmeeksi.
Madam Villeneuven versio

Belle on kuusilapsisen perheen nuorin. Lasten isä on rikas kauppias, mutta hän menettää omaisuutensa merimatkalla ja köyhtyy. Palatessaan matkoiltaan kotiin kauppias poikkeaa matkalla hylättyyn linnaan. Osoittautuu, että hylätyksi oletettu linna onkin oikeasti lumottu ja ennen kaikkea asuttu. Hirviöimäinen peto yllättää kauppiaan ja uhkaa surmata tämän perheen, sillä kauppias on poiminut luvatta ruusuja pedon puutarhasta. Kun kauppias sitten kertoo pedon uhkauksesta lapsilleen, Belle lupautuu jäämään sisäköksi pedolle, mikäli tämä säästää hänen perheensä. Hiljaa Belle kuitenkin alkaa kasvattamaan hirviötä enemmän ihmiseksi, ja joka ilta he lähenevät vähän kerrallaan. Rumasta ulkonäöstään huolimatta hirviö osoittautuu lempeäksi ja hieman tyhmäksikin olennoksi. Lopulta peto päästää Bellen käymään kotonaan katsomassa perhettään. Bellen sisarukset ovat kuitenkin kateellisia siitä, että Belle saa asua pedon luona hienossa palatsissa, ja niin he houkuttelevat Bellen jäämään pidemmäksi aikaa luokseen, jotta peto suuttuisi ja surmaisi tämän. Kun Belle viimein palaa linnaan, hän löytääkin pedon keskeltä puutarhaa aivan kuolemaisillaan. Järkyttynyt Belle suree petoa ja katuu viipyilyään. Kun hän viimein tunnustaa kuolevalle pedolle rakkautensa ja lupautuu naimisiin tämän kanssa, peto muuttuukin Bellen silmien edessä yllättäen kauniiksi prinssiksi. Haltialta, joka muutti prinssin pedoksi, Belle saa kuulla olevansa Onnellisten saarten kuninkaallinen. Tuoreelle parille järjestetään hyvin komeat häät, jonne myös Bellen isä ja sisaretkin kutsutaan.
Juoni Disneyn versiossa

Belle-niminen nuori nainen asuu isänsä kanssa maaseudulla Ranskassa. Belle rakastaa kirjoja ja lukemista, mikä on kaupunkilaisten mielestä outoa. Kaikkien muiden paitsi komean Gaston-nimisen metsästäjän. Gaston kosii Belleä, mutta tämä kieltäytyy. Bellen isä on keksijä, ja kaupunkilaiset pitävät häntäkin outona tai jopa hulluna. Eräänä päivänä Bellen isän täytyy lähteä kaupunkiin esittelemään keksintöjään, mutta matkallaan hän eksyy ja löytää suuren linnan. Hän astuu linnan sisään, huhuilee, mutta kukaan ei vastaa. Hän asettuu mukavasti takan äärelle lämmittelemään, kunnes ruma hirviö sieppaa hänet vankilaan. Bellen ollessa kotona isän hevonen Filip laukkaa Bellen luo ja Belle aavistaa, että kaikki ei ole hyvin. Belle pyytää hevosta näyttämään, missä isä on ja pian he ovat linnan luona. Belle astelee linnan ovesta sisään ja huhuilee ja pian löytää isänsä, mutta jälleen hirviö yllättää hänet. Belle pyytää hirviötä vapauttamaan isänsä, sillä tämä on sairas. Hirviö suostuu vain sillä ehdolla, että tyttö jäisi linnaan. Belle suostuu hirviön tahtoon. Isä pääsee vapaaksi, mutta Bellen ei enää tarvitse mennä vankityrmään, vaan hän saa oman huoneen. Pikkuhiljaa Belle huomaa linnassa olevien tavaroiden puhuvan, sillä ne kuten hirviö ja koko linna on lumottu. Kaunotar ystävystyy tavaroiden kanssa ja pian myös hirviön. Hirviöstä kuoriutuu oikein lempeä persoona. Hirviö näyttää eräänä iltana Bellelle taikapeilin, jonka avulla voi nähdä mitä haluaa. Belle pyytää peiliä näyttämään isänsä, jolloin hän näkee, että isä on todella huonossa kunnossa. Hirviö antaa Bellelle luvan lähteä isän luo ja sen jälkeen katuu sitä, sillä Belle oli linnan ainoa toivo saada linna ja sen väki taas ihmisiksi. Pian kun Gaston on kuullut hirviöstä, hän kerää kyläläiset kokoon, aikeenaan tappaa hirviö. Linnassa syttyykin sota, kun linnan väki ja Gaston joukkoineen tappelevat. Hirviö ei välitä, sillä hän ikävöi Belleä. Gaston saa tilaisuuden lyödä hirviötä puukolla ja hän haavoittuu. Belle saapuu takaisin linnaan, Gaston on jo tippunut katon harjalta alas. Hirviö on tajuton, sitten hän avaa silmänsä kiittää Belleä, kun hän palasi. Belle sanoi välittävänsä hirviöstä ja sitten ilotulitukset alkavat ja hirviöstä tulee komea nuori prinssi ja koko linna muuttuu kauniiksi linnaksi. Myös linnan muut asukkaat muuttuvat takaisin ihmisiksi. Lopulta prinssi ja Belle menevät naimisiin.
Sovituksia

Kaunotar ja hirviö, ranskalainen elokuva vuodelta 1946
Kaunotar ja hirviö, yhdysvaltalainen elokuva vuodelta 1962
Kaunotar ja hirviö, tanskalainen elokuva vuodelta 1983
Kaunotar ja hirviö, televisiosarja, esitetty 1987–1990
Kaunotar ja hirviö, Disneyn piirroselokuva vuodelta 1991
Kaunotar ja hirviö, musikaali
Beauty and the Beast, vuosina 2012–2016 esitetty yhdysvaltalainen televisiosarja
La Belle et la Bête, ranskalais-saksalainen elokuva vuodelta 2014
Beauty and the Beast – Kaunotar ja hirviö, yhdysvaltalainen elokuva vuodelta 2017.
Aiheesta muualla

Kuvia tai muita tiedostoja aiheesta Kaunotar ja hirviö Wikimedia Commonsissa
Cleveland Brown junior

Cleveland Brown junior (14-vuotias) on Cleveland Brownin poika televisiosarjoissa Family Guy ja The Cleveland Show, joissa hahmon äänenä on Kevin Michael Richardson. Hän on koulukiusattu painonsa ja omituisuuksiensa takia. Hänellä on pehmoleluna leopardi nimeltä Larry the Leopard, jonka hän kuvittelee elävän. Jopa hänen oma isänsä on hänelle ilkeä, varsinkin humalassa. Cleveland Brown junior pohtii usein rasismia ja muita vakavia asioita. Cleveland jr oli aluksi laiha, energinen ja hyvä minigolfissa.
Luonne

Toisin kuin Family Guyssa, The Cleveland Show’ssa Cleveland on viisas, rauhallinen, ylipainoinen ja vähän lapsellinen.
Ulkonäkö

Cleveland on lihava ja silmälasipäinen. Hänellä (kuten piirroshahmoilla yleensä) on aina sama punainen paita ja siniset housut.
Croix-Saint-Leufroy

| La Croix-Saint-Leufroy |
| --- | --- |

 vaakuna
 La Croix-Saint-Leufroy
 Koordinaatit: 49°06′36″N, 1°14′39″W 
Valtio:   Ranska
Région:  Ylä-Normandia
Departementti:  Eure
Pinta-ala:  
 – Kokonaispinta-ala:  14,87 km²
Väkiluku (2006):  1 049 
 – Väestötiheys:  70,6 as./km²
Infobox OKVirheellinen NIMI-arvo: 
La Croix-Saint-Leufroy on ranskalainen kaupunkikunta, joka sijaitsee Euren departemetissa ja Ylä-Normandian alueella.
Maantiede

Pinta-alaltaan kaupunkikunta on 14,8 neliökilometriä. Alavimmillaan sen pinta on 22 metriä merenpinnasta ja korkein kukkula yltää 157 metrin korkeuteen, eli maasto alueella on melko tasaista.
Väestö

vuonna 1968 – 667 asukasta
vuonna 1975 – 683 asukasta
vuonna 1982 – 732 asukasta
vuonna 1990 – 723 asukasta
vuonna 1999 – 934 asukasta
vuonna 2006 – 1 049 asukasta
Aiheesta muualla

La Croix-Saint-Leufroy Ransallisen Insee tilastotoimiston sivuilla (Arkistoitu – Internet Archive)
Kuulalaakeri

Kuulalaakerin toimintaperiaate.
Kuulalaakeri on laakeri, jonka kahden pyörivän pinnan välissä on kuulia. Kuulalaakeri kuuluu vierintälaakereiden ryhmään. Metallikuulat vierivät laakeripintojen välissä ja vierinnästä muodostuva kitka on pääsääntöisesti pienempi kuin liukulaakerin liu'unnassa muodostuva kitka. Kuulalaakeri tulee toimeen liukulaakeria vähemmällä voitelulla.
Kuulalaakerit voivat kantaa kuormaa säteittäissuunnassa sekä akselin suunnassa. Kuulalaakeri on tästä syystä monikäyttöinen laakeri ja yleisesti käytetty. Kottikärryn pyörä on kuulalaakeroitu, samoin polkupyörän pyörät ovat kuulalaakeroidut. Yhteistä näille on verrattain kevyt kuorma, jota kuulat jaksavat kantaa. Raskaampia kuormia varten on rullalaakeri tai kartiolaakeri esimerkiksi auton peräkärryssä pyörän navassa.
Polkupyörissä on sekä tehdasvalmisteisia kiinteiksi kupeiksi puristettuja suljettuja kuulalaakereita että purettavia kuulalaakereita, joissa akselille ruuvattavat "nopat" tai kartiot pitävät irtolaakereita pyörimässä vapaasti laakerin sisällä. Yksittäiset kuulat täytyy poimia tai asentaa yksitellen, mutta purettavissa kuulalaakereissa voi olla myös kuularengas, johon irtolaakerit voidaan asettaa. Molempia kuularenkaallisia tai irtokuulilla varustettuja laakereita käytetään. Polkupyörän navassa käytetään yleisesti purettavaa laakeria, jota voi säätää kartiosta sekä lukkomutterista. Näin laakerin välys saadaan halutuksi. Laakerin huoltaminen on helppoa, kun sen voi purkaa avaamalla ruuvin akselilla. Tehdaslaakerit eivät ole yhtä helposti avattavia. Ne ovat yksi komponentti ja vaihdetaan yhtenä komponenttina yleensä puristussovitteella prässättynä ja vedetään ulos ulosvetäjällä.
Aiheesta muualla

Kuvia tai muita tiedostoja aiheesta Kuulalaakeri Wikimedia Commonsissa
Savonlinna (1876–1881)

Lehden ensimmäisen numeron etusivu.
Savonlinna oli Savonlinnassa vuosina 1876–1881 ilmestynyt sanomalehti.
Maltillisen suomenmielisen Savonlinnan toimittaja oli kansakoulunopettaja Aleksander Ramstedt, joka perusti kaupunkiin myös kirjapainon. Savonlinnan ja lähiympäristön lisäksi lehti levisi myös kauemmaksi Savoon ja Pohjois-Karjalaan. Kerran viikossa ilmestyneen Savonlinnan alkumenestys oli hyvä, mutta jatkossa lehden sisältö köyhtyi ja se lopetettiin taloudellisesti kannattamattomana. Lehden kirjapainon ostanut kaupunginvouti K. G. Ekman aloitti vuonna 1883 uuden Savonlinna-lehden.
Aiheesta muualla

Savonlinna digitoituna kansalliskirjastossa
Taidelajit kesäolympialaisissa 1924

Vuoden 1924 kesäolympialaisissa kilpailtiin urheilun lisäksi myös taidelajeissa. Tämä oli kolmas kerta kun taidelajit olivat mukana olympialaisten ohjelmassa. Mukana oli 189 osanottajaa 24 erimaasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Töiden piti olla urheilun innoittamia. Musiikkikategoriassa ei jaettu palkintoja.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Arkkitehtuuri | Ei kultamitalistia |  Alfréd Hajós ja Dezső Lauber Plan for a stadium |  Julien Médecin Stadium for Monte Carlo |
| Kirjallisuus |  Géo-Charles Jeux Olympiques |  Josef Petersen Euryale |  Charles Gonnet Vers le Dieu d'Olympie |
| Kirjallisuus |  Géo-Charles Jeux Olympiques |  Margaret Stuart Sword Songs |  Oliver St. John Gogarty Ode to the Tailteann Games |
| Kuvanveisto |  Konstantínos Dimitriádis Discobole Finlandais |  Frantz Heldenstein Vers l'olympiade |  Jean René Gauguin Boxer |
| Kuvanveisto |  Konstantínos Dimitriádis Discobole Finlandais |  Frantz Heldenstein Vers l'olympiade |  Claude-Léon Mascaux Sports medals |
| Maalaustaide |  Jean Jacoby Corner, Départ ja Rugby |  Jack Butler Yeats Liffey swim |  Johan van Hell Patineurs |
| Musiikki | Ei kultamitalistia | Ei hopeamitalistia | Ei pronssimitalistia |
Laura Gimmler

Laura Gimmler vuonna 2019.
| Mitalit> Maa:  Saksa.Naisten maastohiihto.MM-kilpailut  | Mitalit> Maa:  Saksa.Naisten maastohiihto.MM-kilpailut  | Mitalit> Maa:  Saksa.Naisten maastohiihto.MM-kilpailut  | Maa:  Saksa> Naisten maastohiihto. |
| --- | --- | --- | --- |
|  Hopeaa | Planica 2023 | 4 × 5 km viesti |  |
Laura Gimmler (s. 5. joulukuuta 1993) on saksalainen maastohiihtäjä.
Gimmler saavutti pronssia Liberecin nuorten MM-kilpailuissa 2013 Saksan viestijoukkueessa. Seefeldin MM-kilpailuissa 2019 hän sijoittui 10 kilometrin perinteisen hiihtotavan kilpailussa 13:nneksi. Oberstdorfin MM-kilpailuissa 2021 hän oli kymmenes sekä perinteisen hiihtotavan sprintissä että 30 kilometrin yhteislähtökilpailussa. Planican MM-kilpailuissa 2023 hän hiihti ensimmäisen osuuden Saksan hopeaa saavuttaneessa viestijoukkuessa ja sijoittui perinteisen sprintissä 11:nneksi.
Maastohiihdon maailmancupissa Gimmler kilpaili ensimmäisen kerran tammikuussa 2015 Oberstdorfin prologissa, joka oli osa Tour de Skitä. Ensimmäiset maailmancupin pisteensä hän saavutti helmikuussa 2017 oltuaan Pyeongchangin perinteisen hiihtotavan sprintissä kymmenes. Hän on sijoittunut neljänneksi Engadinin perinteisen hiihtotavan 10 kilometrin yhteislähtökilpailussa maaliskuussa 2021. Hän saavutti ensimmäisen palkintopallisijansa maailmancupissa sijoittumalla kolmanneksi Cognen perinteisen hiihtotavan sprintissä helmikuussa 2024.
Aiheesta muualla

Kuvia tai muita tiedostoja aiheesta Laura Gimmler Wikimedia Commonsissa
Stewie Griffin

| Stewie Griffin |
| --- | --- |
Ääninäyttelijä:  Seth MacFarlane
Ensiesiintyminen:  ”Death Has a Shadow”
Henkilötiedot
Sukupuoli:  mies
Ikä:  1
Perhe:  Peter Griffin (isä) Lois Griffin (äiti) Meg Griffin (sisko) Chris Griffin (veli)
Infobox OKNimi-testi OK: 
Stewart Gilligan ”Stewie” Griffin on fiktiivinen hahmo yhdysvaltalaisessa animaatiosarjassa Family Guy. Hän on Peter ja Lois Griffinin nuorin lapsi, Chrisin ja Megin pikkuveli. Stewien ääninäyttelijänä toimii näyttelijä Seth MacFarlane.
Ulkonäkö & luonne

Stewie on huippuälykäs vauva, jolla on amerikkalaisen jalkapallon muotoinen pää, muutamia hiushaituvia sekä "epäilevä" katse. Stewie puhuu brittiaksenttia jäljittelevällä tyylillä, vaikka todellisuudessa hän on hyvin epävarma äänestään eikä puhu niin. Stewie suunnitteli ensimmäisillä kausilla maailmanvalloitusta ja äitinsä murhaa, ja eräässä luomassaan simulaatiossa Stewie miltei onnistuikin molemmissa tavoitteissaan. Tuoreemmilla kausilla hän on sittemmin jättänyt aikeet sikseen vaikka ei pidäkään vanhemmistaan.
Vitsit Stewien ympärillä perustuvat suurelta osin tämän ikään, ja hän ei ymmärrä kaikkea huvittuen lapsille ominaisista asioista. Esimerkiksi Peterin leikkiessä pojan kanssa piilosta, Stewie hämmentyy Peterin "kadotessa näköpiiristä" vaikka tämä peitti käsillään vain kasvonsa. Myös Loisin tavatessa sanoja joita Stewie ei saisi kuulla Stewie tokaisee, että "hänen on murrettava tämä koodi". Tämän paras ystäväkin, Brian, pilailee usein Stewien kustannuksella näistä syistä.
Perheestä Brianin lisäksi vain Chris (toisinaan myös Meg) ymmärtävät Stewien puhetta täydellisesti, mutta vanhemmat Peter ja Lois eivät. Myös suurin osa sivuhahmoista ymmärtää Stewien puhetta. MacFarlance on kommentoinut, että perhe ei toisinaan "halua ymmärtää" tai ottaa tosissaan Stewietä, vaikka ymmärtäisivätkin tämän puhetta.
Suhteet

Stewiellä ei juurikaan ole ystäviä, mutta on Griffinien koiran Brianin kanssa erottamaton kaksikko. Heillä on viha–rakkaus-suhde, ja tapana naljailla toisilleen molempien heikkouksista. He ovat seikkailleet monessa jaksossa esimerkiksi menneisyydessä Stewien huoneeseensa rakentaman aikakoneen avulla. Stewiellä on myös pehmolelu Rupert. Stewien ja Rupertin suhde on hyvin epäselvä, mutta useissa jaksoissa Stewie puhuu nallelleen kuin puolisolleen. Stewien on nähty myös viettävän aikaa Chrisin kanssa, ja tämä on antanut Chrisille useita neuvoja elämään.
Stewie on seurustellut muun muassa Olivian ja Penelopen kanssa, jotka molemmat olivat tälle huonoa seuraa. Suuressa osassa jaksoista Stewie on osoittanut myös useita homoseksuaalisia piirteitä, ja hän on muun muassa vaatinut Briania ottamaan kuvan, jossa nämä suutelevat.
Aiheesta muualla

Stewie Griffin (Arkistoitu – Internet Archive) at Fox.com
Internet Movie Database
Luettelo Spotifyn kuunnelluimmista suomalaisista kappaleista

Tälle sivulle on koottu luettelo Spotifyn kuunnelluimmista suomenkielisistä kappaleista. Se kattaa kaksikymmentä Spotifyn kuunnelluinta suomalaisen artistin esittämää suomenkielistä kappaletta.
| Sijoitus | Kappaleen nimi | Artisti | Toistokerrat (1>  helmikuuta 2025) | Lähde |
| --- | --- | --- | --- | --- |
| 1. | "Cha Cha Cha" | Käärijä | 160 444 100 |  |
| 2. | ”Ievan Polkka” | Korpiklaani | 38 165 258 |  |
| 3. | "Ikuinen vappu" | JVG | 36 722 304 |  |
| 4. | ”Hei rakas” | Behm | 34 352 003 |  |
| 5. | "Tarkenee" | JVG | 32 209 229 |  |
| 6. | ”Timanttei” | Mirella | 30 261 654 |  |
| 7. | ”Penelope” | William feat. Clever | 29 976 109 |  |
| 8. | ”Ylivoimainen” | Kuumaa | 28 906 845 |  |
| 9. | ”Tulipalo” | Kuumaa | 28 548 346 |  |
| 10. | ”Frida” | Behm | 27 968 725 |  |
| 11. | ”Shamppanjadieetillä” | Gettomasa feat. Van Hegen | 27 009 342 |  |
| 12. | ”Silmät” | Gettomasa | 26 299 065 |  |
| 13. | ”Jättiläinen” | Pyhimys feat. Aksel Kankaanranta | 25 879 784 |  |
| 14. | ”Beibi” | Haloo Helsinki! | 25 690 801 |  |
| 15. | ”Antaudun” | Reino Nordin | 25 681 131 |  |
| 16. | ”Hehkuu” | JVG | 25 461 412 |  |
| 17. | ”Timantit on ikuisia” | Cheek | 25 435 216 |  |
| 18. | ”Taulut” | Hugo feat. Costi | 24 937 948 |  |
| 19. | ”BLONDINA” | Ibe | 24 697 310 |  |
| 20. | ”Amatimies” | JVG | 24 646 367 |  |